Document ID: /roh_data/filtered/fineweb-2-filterrobots_roh.jsonl.gz/3089

En preschientscha dal cusseglier federal Ignazio Cassis è ina stanza da seduta en la Chasa federala vegnida inaugurada sin il num «Salle Carl Lutz». Igl è l'emprima onuraziun uffiziala dal diplomat svizzer e salvader da Gidieus, scriva il Departament federal per affars exteriurs.
Tranter ils onns 1942 fin 1945 ha Carl Lutz, lura sco ambassadur svizzer a Budapest, salvà 62'000 Gidieus da la deportaziun. Senza sustegn uffizial da Berna han el e sia dunna chattà vias per impedir questas deportaziuns.
RR novitads 15:00